text: Se video: Motorvejsåbning: Snoren drillede
  27 maj 2014 kl. 15.21
  Transportminister Magnus Heunicke klippede i dag snoren til motorvejen ved Brande. Om end med stort besvær.
  Som det kan ses på videoen var det ikke helt let for transportminister Magnus Heunicke i dag at klippe snoren til udbygningen af Brande Omfartsvej til motorvej.
  Men nu er det muligt at køre uafbrudt på motorvej fra Herning via Vejle til Italiens ende. 
  Motorvejen ved Brande vil hver dag blive benyttet af 12.000-15.000 trafikanter. 
  Udbygningen af Brande Omfartsvej har været fire år undervejs, men blev klar fire måneder før planlagt.
  
  